stanford-oval/wikipedia huggingface dataset:
โรงเรียนพัทลุง
ประวัติโรงเรียน > การย้ายที่ตั้งโรงเรียนมาอยู่ตำบลคูหาสวรรค์

ในรัชสมัยพระบาทสมเด็จพระมงกุฎเกล้าเจ้าอยู่หัว ในวันที่ 17 พฤษภาคม พ.ศ. 2469 ได้ย้ายโรงเรียนจากริมทะเลสาบลำปำ เนื่องจากมีการย้ายทำการกรมการเมืองพัทลุงมาอยู่บริเวณตำบลคูหาสวรรค์ ซึ่งเป็นไปตามคำกราบบังคมทูลของ กรมหลวงลพบุรีราเมศวร์ โดยเห็นว่าเมืองพัทลุงควรอยู่ใกล้สถานีรถไฟเพื่อติดต่อกับทางเมืองหลวงได้สะดวก โรงเรียนประจำจังหวัดจึงจำเป็นต้องย้ายมาด้วย ในระยะแรกยังไม่มีอาคารเรียน จึงใช้ศาลาการเปรียญวัดประดู่หอมเป็นสถานที่เรียนและมีการการก่อสร้างอาคารเรียนใหม่ในเขตเทศบาลเมืองพัทลุง ซึ่งเป็นที่ตั้งโรงเรียนในปัจจุบัน เมื่อก่อสร้างแล้วเสร็จจึงได้ย้ายมาทำการเรียนการสอนในอาคารเรียนแห่งใหม่ เมื่อวันที่ 8 ธันวาคม พ.ศ. 2470 โดยยังคงใช้ชื่อ "โรงเรียนประจำจังหวัดพัทลุง" ต่อมาได้เปลี่ยนชื่อเป็น  "โรงเรียนพัทลุง" และเมื่อโรงเรียนได้เปิดทำการสอนจนถึงระดับเตรียมอุดมศึกษา กระทรวงศึกษาธิการ ได้ประกาศเปลี่ยนแปลงชื่อโรงเรียนตามประกาศกระทรวงศึกษาธิการลงวันที่ 31 มกราคม พ.ศ. 2500 เป็น "โรงเรียนพัทลุง จังหวัดพัทลุง" ดังชื่อที่ใช้ปัจจุบัน
คณะสี
สีแสดรังสิมันตุ์    สีแดงจักราทิตย์    สีชมพูดาราดิลก    สีม่วงเพชรดา    สีฟ้าพลานุภาพ    สีน้ำเงินรักไทย
สัญลักษณ์ประจำโรงเรียน > สีประจำโรงเรียน

สีเขียว หมายถีง ความอุดมสมบูรณ์ การเจริญงอกงามของป่าและสวนอันเขียวขจี
สีเหลือง หมายถึง ความรุ่งเรีอง รอบรู้ เปรียบเสมือนรวงข้าวที่มีเมล็ดเต็มสีเหลืองอร่าม
อาคารสถานที่ > โรงเรียนพัทลุงมี 3 แปลงดังนี้

แปลงที่ 1 อยูที่เลขที่ 270 ถนนราเมศวร์ ตำบลคูหาสวรรค์ อำเภอเมืองพัทลุง จังหวัดพัทลุง มีเนื้อที่ 40 ไร่ 112 ตารางวา เป็นที่ตั้งอาคารเรียนส่วนใหญ่ของโรงเรียน อยู่ในเขตเทศบาลเมืองพัทลุง ห่างจากศาลากลางจังหวัดไปทางทิศตะวันตกประมาณ 500 เมตร มีอาคารต่างๆดังนี้
อาคารสถานที่ > อาคารอื่นๆ

ชั้นที่หนึ่งใช้เป็นโรงอาหาร ชั้นที่สองใช้เป็นห้องสมุด ชั้นที่สามใช้เป็นห้องปฏิบัติการวิชาคอมพิวเตอร์ ชั้นที่สี่อยู่ระหว่างการปรับปรุงยังไม่มีการใช้งานใดๆ
แปลงที่ 2 ค่ายลูกเสือนำชัย ต.นาท่อม อ.เมืองพัทลุง จ.พัทลุง มีเนื้อที่ 15 ไร่ 214 ตารางวา แปลงที่ 2 เป็นที่ดินได้รับบริจาคจากคุณถนัด วรินทราเวช อยู่ที่ตำบลนาท่อม อำเภอเมือง จังหวัดพัทลุง ติดกับถนนพัทลุง-ตรัง ห่างจากตัวเมืองพัทลุง ประมาณ 9 กิโลเมตร
แปลงที่ 3 ต.นาท่อม อ.เมืองพัทลุง จ.พัทลุง เป็นที่ราชพัสดุซึ่งอนุญาตให้โรงเรียนพัทลุงใช้ประโยชน์ ห่างจากตัวเมืองพัทลุงประมาณ 10 กิโลเมตรจังหวัดพัทลุง เนื้อที่ 80 ไร่ เป็นพื้นที่ปลูกป่า ตามโครงการปลูกเฉลิมพระเกียรติ 80 พรรษา พระบาทสมเด็จพระเจ้าอยู่หัว
แผนการเรียนที่เปิดสอน > มัธยมศึกษาตอนต้น (ม.1-3)

ห้องเรียนธรรมดา
ห้องเรียนพิเศษ วิทยาศาสตร์ คณิตศาสตร์ และเทคโนโลยี (SMT: Science Mathematics and Technology)
ห้องเรียนพิเศษ วิทยาศาสตร์และคณิตศาสตร์ (SMA: Science and Mathematics Ability)
ห้องเรียนพิเศษ เตรียมทหาร (PC: Program Pre Cadet)
ห้องเรียนพิเศษ ส่งเสริมความสามารถด้านวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE: Enrichment Program of Science Mathematics Technology and Environment)
ห้องเรียนพิเศษ ส่งเสริมความสามารถทางภาษาอังกฤษ (MEP: Mini English Program)
แผนการเรียนที่เปิดสอน > มัธยมศึกษาตอนปลาย (ม.4-6)

แผนการเรียนวิทยาศาสตร์ - คณิตศาสตร์
แผนการเรียนศิลป์ทั่วไป (ภาษาไทย - สังคมศึกษา)
แผนการเรียนศิลป์คำนวณ (คณิตศาสตร์ - ภาษาอังกฤษ)
แผนการเรียนศิลป์ภาษา
EP (English Program)
ภาษาฝรั่งเศส
ภาษาเยอรมัน
ภาษาจีน
ภาษาญี่ปุ่น
ห้องเรียนพิเศษ วิทยาศาสตร์ คณิตศาสตร์ และเทคโนโลยี (SMT: Science Mathematics and Technology)
ห้องเรียนพิเศษ วิทยาศาสตร์และคณิตศาสตร์ (SMA: Science and Mathematics Ability)
ห้องเรียนพิเศษ ส่งเสริมความสามารถด้านวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE: Enrichment Program of Science Mathematics Technology and Environment)
ห้องเรียนพิเศษ ภาษาอังกฤษ (IEP: Intensive English Program)
ศิษย์เก่าที่มีชื่อเสียง

พระพรหมมังคลาจารย์ (ปั่น ปญฺญานนฺโท) หรือที่รู้จักกันทั่วไปว่า หลวงพ่อปัญญานันทภิกขุ ท่านเป็นที่รู้จักในฐานะพระสงฆ์ผู้ปฏิรูปแนวทางการเผยแผ่พระพุทธศาสนาของพระสงฆ์ไทย
สวัสดิ์ โชติพานิช อดีตประธานศาลฎีกา อดีตปลัดกระทรวงยุติธรรม
สุพัฒน์ ธรรมเพชร อดีตสมาชิกสภาผู้แทนราษฎรจังหวัดพัทลุง 6 สมัย พรรคประชาธิปัตย์
สุพัชรี ธรรมเพชร สมาชิกสมาชิกสภาผู้แทนราษฎรจังหวัดพัทลุง พรรคประชาธิปัตย์
นิพิฏฐ์ อินทรสมบัติ  อดีตสมาชิกสภาผู้แทนราษฎรจังหวัดพัทลุง จังหวัดพัทลุง พรรคประชาธิปัตย์ และอดีตรัฐมนตรีว่าการกระทรวงวัฒนธรรม
สามารถ ราชพลสิทธิ์ อดีตรองผู้ว่าราชการกรุงเทพมหานคร สมาชิกสภาผู้แทนราษฏรระบบบัญชีรายชื่อ พรรคประชาธิปัตย์
พล.ต.อ สุนทร ซ้ายขวัญ อดีตรักษาราชการแทนการผู้บัญชาการตำรวจแห่งชาติ
กนกพงศ์ สงสมพันธุ์ นักเขียนรางวัลซีไรต์ปี พ.ศ. 2539
วิภาส ศรีทอง นักเขียนรางวัลซีไรต์ ปี พ.ศ. 2555
ดร.อรุณ ภาณุพงศ์ อดีตปลัดกระทรวงการต่างประเทศ อดีตรัฐมนตรีช่วยว่าการกระทรวงการต่างประเทศ อดีตรัฐมนตรีประจำสำนักนายกรัฐมนตรี
นริศ ขำนุรักษ์ อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฏร จังหวัดพัทลุง พรรคประชาธิปัตย์
อดุลย์ หละโสะ นักฟุตบอลทีมชาติไทย
อัษฎาวุธ เหลืองสุนทร นักแสดง
ปวีร์ คชภักดี นักร้อง/นักดนตรี
ดวงแข อรรณนพพร

| ดวงแข อรรณนพพรป> ช., ป.ม. |
| --- | --- |


สมาชิกสภาผู้แทนราษฎรจังหวัดขอนแก่น
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 2 ตุลาคม พ.ศ. 2505 (62 ปี) อำเภอพล จังหวัดขอนแก่น ประเทศไทย
พรรคการเมือง: พลังประชาชน (2550–2551) เพื่อไทย (2551–ปัจจุบัน)
คู่สมรส: พงศกร อรรณนพพร

ดวงแข อรรณนพพร (เกิด 2 ตุลาคม พ.ศ. 2505) เป็นนักการเมืองสตรีชาวไทย ปัจจุบันดำรงตำแหน่งรองนายกองค์การบริหารส่วนจังหวัดขอนแก่น อดีตสมาชิกสภาผู้แทนราษฎรจังหวัดขอนแก่น และอดีตสมาชิกวุฒิสภาจังหวัดขอนแก่น
ประวัติ

ดวงแข เกิดเมื่อวันที่ 2 ตุลาคม พ.ศ. 2505 ที่ตำบลหนองมะเขือ อำเภอพล จังหวัดขอนแก่น ด้านครอบครัวสมรสกับพงศกร อรรณนพพร อดีตรัฐมนตรีช่วยว่าการกระทรวงศึกษาธิการ มีบุตร-ธิดา 5 คน คือ
ปคินันท์ อรรณนพพร
สรัสนันท์ อรรณนพพร สมาชิกสภาผู้แทนราษฎรจังหวัดขอนแก่น
วสุนันท์ อรรณนพพร
พชรกร อรรณนพพร
พชรพงศ์ อรรณนพพร
สำเร็จการศึกษาระดับประถมศึกษาจากโรงเรียนเมืองพลพิทยาคม ระดับปริญญาตรีครุศาสตรบัณฑิต สาขาวิทยาศาสตร์ทั่วไป วิทยาลัยครูสวนสุนันทา ระดับปริญญาโทศิลปศาสตรมหาบัณฑิต สาขารัฐศาสตร์โครงการการจัดการทางการเมือง จากมหาวิทยาลัยรามคำแหง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เสื้อแดงขอนแก่นปิดถนนสกัดทหารเข้ากทม. คมชัดลึก เก็บถาวร 2010-04-22 ที่ เวย์แบ็กแมชชีน
ดวงแข อรรณนพพร - Thailand Political Base เก็บถาวร 2011-12-06 ที่ เวย์แบ็กแมชชีน
สโมสรฟุตบอลราษีไศล ยูไนเต็ด ในฤดูกาล 2565–2566

ฤดูกาล 2565–2566 เป็นฤดูกาลที่ 4 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลแรกของสโมสรในการแข่งขันระดับลีกอาชีพ หลังจากคว้าแชมป์ ไทยแลนด์ อเมเจอร์ลีก และได้เลื่อนขึ้นมาแข่งขันในระดับ ไทยลีก 3 โดนสโมสรใช้สนามกีฬากลางจังหวัดศรีสะเกษ (เกาะกลางน้ำ) เป็นสนามเหย้า
การเปลี่ยนแปลงผู้เล่น > เปิดฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 70 |  !FW |  บพิธ ชูกลิ่น | ศรีสะเกษ ยูไนเต็ด |
การเปลี่ยนแปลงผู้เล่น > เปิดฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 1 |  !GK |  จตุรงค์ สิงจานุสงค์ | มหาสารคาม เอสบีที |
| 6 |  !DF |  อนุชัย วรเลิศ | สี่แคว ซิตี้ |
| 15 |  !DF |  จักรพันธ์ ศรีละพันธ์ | พิษณุโลก เอฟซี |
| 18 |  !MF |  พิชัย บุญโย | ศรีสะเกษ เอฟซี |
| 23 |  !DF |  ภานุพงศ์ จาธิมูล | เชียงราย ล้านนา |
| 42 |  !MF |  โมลาย ดูกูเร | ไม่มีสโมสร |
| 56 |  !GK |  อนุพงษ์ กันยาลัง | ปลวกแดง ยูไนเต็ด |
การเปลี่ยนแปลงผู้เล่น > ช่วงครึ่งฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 15 |  !DF |  จักรพันธ์ ศรีละพันธ์ | ยโสธร เอฟซี |
การเปลี่ยนแปลงผู้เล่น > ช่วงครึ่งฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 2 |  !DF |  ภาณุ วันชูเพลิด | มหาสารคาม เอสบีที |
| 10 |  !FW |  ฮัมเซฮ์ ซอรี | สี่แคว ซิตี้ |
| 22 |  !MC |  สมยศ พงษ์สุวรรณ | ราชประชา |
| 40 |  !MF |  สราวุฒิ เสาวรส | บ้านบึง เอฟซี |
| 54 |  !MF |  วิวัฒน์ สุขสบาย | บ้านบึง เอฟซี |
| 69 |  !MF |  กีเดี้ยน ชุกุมาร์ เอ็นดูบูบา | สี่แคว ซิตี้ |
| 77 |  !DF |  ธวัช บุญสร้อย | ศรีสะเกษ ซิตี้ (ไทยแลนด์ อเมเจอร์ลีก) |
การแข่งขันในฤดูกาล > ไทยลีก 3 โซนภาคตะวันออกเฉียงเหนือ

บทความหลัก: ไทยลีก 3 ฤดูกาล 2565–66 – โซนภาคตะวันออกเฉียงเหนือ
การแข่งขันในฤดูกาล > ไทยลีก 3 โซนภาคตะวันออกเฉียงเหนือ > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | มหาสารคาม สามใบเถา (C, Q) | 24 | 15 | 7 | 2 | 40 | 17 | +23 | 52 | เข้าแข่งขันในรอบระดับประเทศ |
| 2 | ศรีสะเกษ ยูไนเต็ด (Q) | 24 | 15 | 6 | 3 | 34 | 11 | +23 | 51 | เข้าแข่งขันในรอบระดับประเทศ |
| 3 | ราษีไศล ยูไนเต็ด | 24 | 13 | 7 | 4 | 54 | 24 | +30 | 46 |  |
| 4 | ขอนแก่น | 24 | 11 | 8 | 5 | 36 | 21 | +15 | 41 |  |
| 5 | อุบล ครัวนภัส | 24 | 11 | 5 | 8 | 35 | 30 | +5 | 38 |  |
| 6 | เมืองเลย ยูไนเต็ด | 24 | 9 | 9 | 6 | 38 | 28 | +10 | 36 |  |
| 7 | สุรินทร์ ซิตี้ | 24 | 8 | 10 | 6 | 26 | 26 | 0 | 34 |  |
| 8 | ขอนแก่นมอดินแดง | 24 | 9 | 5 | 10 | 36 | 41 | −5 | 32 |  |
| 9 | อุดร ยูไนเต็ด | 24 | 7 | 8 | 9 | 24 | 26 | −2 | 29 |  |
| 10 | ยโสธร | 24 | 4 | 10 | 10 | 20 | 33 | −13 | 22 |  |
| 11 | นครราชสีมา ยูไนเต็ด | 24 | 5 | 5 | 14 | 19 | 40 | −21 | 20 |  |
| 12 | สุรินทร์ โขงชีมูล | 24 | 4 | 4 | 16 | 25 | 48 | −23 | 16 |  |
| 13 | สกลนคร ทรูวิชั่นส์ (R) | 24 | 0 | 6 | 18 | 18 | 60 | −42 | 6 | ตกชั้นสู่ไทยแลนด์ เซมิโปรลีก |
แหล่งข้อมูล: ไทยลีก
กฏการจัดอันดับ: : 1.คะแนนรวม 2.ผลต่างประตูได้-เสีย 3.จำนวนประตูได้ 
4.จำนวนนัดที่ชนะ 
 : 1.คะแนนรวม 2.ผลการแข่งขันของทีมที่คะแนนเท่ากัน 3.ผลต่างประตูได้-เสียของทีมที่คะแนนเท่ากัน 4.จำนวนประตูได้ของทีมที่คะแนนเท่ากัน 5.ผลต่างประตูได้-เสียทั้งหมด 6.จำนวนประตูได้ทั้งหมด 7.คะแนนใบเหลือง-ใบแดง 8.เพลย์ออฟ
 ชนะเลิศ;  ผ่านเข้าสู่รอบที่ระบุ;  ตกชั้น
การแข่งขันในฤดูกาล > ไทยลีก คัพ

บทความหลัก: รีโว่ คัพ 2565–66
การแข่งขันในฤดูกาล > ไทยลีก คัพ > ผลการแข่งขัน

| 0 | 1 | 2 | 3 | 4 |
| --- | --- | --- | --- | --- |
| 4 กันยายน 2565 รอบคัดเลือกรอบแรก | อุดร ยูไนเต็ด | 0–2 | ราษีไศล ยูไนเต็ด | อำเภอเมือง จังหวัดอุดรธานี |
| 18:00 | ไกรวิตร์ บุญลือ  17' นนธวัช วันนิจ  59' |  |  | สนามกีฬา: มหาวิทยาลัยการกีฬาแห่งชาติ วิทยาเขตอุดรธานี ผู้ชมในสนาม: 450 ผู้ตัดสิน: วรากร สุระพร |
สถิติการลงสนามและการทำประตูของผู้เล่น ในฤดูกาล 2565–2566

สถิตินับถึงวันที่ 18 มีนาคม 2566
| เลข> เลข.ผู้รักษาประตู | ตำ แหน่ง> ตำ แหน่ง.ผู้รักษาประตู | ชาติ> ชาติ.ผู้รักษาประตู | นักเตะ> นักเตะ.ผู้รักษาประตู | ทั้งหมด> ลงเล่น.ผู้รักษาประตู | ทั้งหมด> ประตู.ผู้รักษาประตู | ไทยลีก 3> ลงเล่น.ผู้รักษาประตู | ไทยลีก 3> ประตู.ผู้รักษาประตู | ไทยลีกคัพ> ลงเล่น.ผู้รักษาประตู | ไทยลีกคัพ> ประตู.ผู้รักษาประตู |
| --- | --- | --- | --- | --- | --- | --- | --- | --- | --- |
| 1 | GK |  | จตุรงค์ สิงจานุสงค์ | 0 | 0 | 0 | 0 | 0 | 0 |
| 13 | GK |  | บรรหาร ทับทอง | 6 | 0 | 6 | 0 | 0 | 0 |
| 56 | GK |  | อนุพงษ์ กันยาลัง | 19 | 0 | 18 | 0 | 1 | 0 |
กองหลัง
| 2 | DF |  | ภาณุ วันชูเพลิด | 6 | 0 | 3+3 | 0 | 0 | 0 |
| 4 | DF |  | จักรพงศ์ ศรีวัง | 2 | 0 | 1+1 | 0 | 0 | 0 |
| 6 | DF |  | อนุชัย วรเลิศ | 6 | 0 | 2+3 | 0 | 1 | 0 |
| 11 | DF |  | อภิสิทธิ์ ขจรพรมราช | 2 | 0 | 0+2 | 0 | 0 | 0 |
| 15 | DF |  | จักรพันธ์ ศรีละพันธ์ | 7 | 0 | 5+1 | 0 | 1 | 0 |
| 17 | DF |  | จักรพันธ์ เผ่าพันธ์ | 14 | 1 | 13 | 1 | 0+1 | 0 |
| 19 | DF |  | อภิสิทธิ์ นุสนสาลา | 25 | 2 | 23+1 | 2 | 0+1 | 0 |
| 23 | DF |  | ภานุพงศ์ จาธิมูล | 4 | 0 | 4 | 0 | 0 | 0 |
| 29 | DF |  | จารุพงศ์ วงศ์พิทักษ์ | 23 | 0 | 18+4 | 0 | 1 | 0 |
| 30 | DF |  | ฐิติพงษ์ โพทุมทา | 25 | 1 | 23+1 | 1 | 1 | 0 |
| 31 | DF |  | นครินทร์ พิมพ์มาตร์ | 0 | 0 | 0 | 0 | 0 | 0 |
| 39 | DF |  | ศักดิ์ดา มูลเมือง | 12 | 0 | 8+3 | 0 | 1 | 0 |
| 77 | DF |  | ธวัช บุญสร้อย | 3 | 0 | 1+2 | 0 | 0 | 0 |
กองกลาง
| 7 | MF |  | ณัฐพล ยงสกุล | 14 | 5 | 11+3 | 5 | 0 | 0 |
| 8 | MF |  | ณัฐชนน ยงสกุล | 21 | 3 | 16+4 | 3 | 1 | 0 |
| 16 | MF |  | ธนกฤต นรมาศ | 16 | 4 | 11+5 | 4 | 0 | 0 |
| 18 | MF |  | พิชัย บุญโย | 12 | 0 | 4+7 | 0 | 0+1 | 0 |
| 22 | MF |  | สมยศ พงษ์สุวรรณ | 10 | 4 | 8+2 | 4 | 0 | 0 |
| 32 | MF |  | ณัฐวุฒิ วันริโก | 1 | 0 | 1 | 0 | 0 | 0 |
| 34 | MF |  | ธีรศักดิ์ งามแสง | 8 | 0 | 2+6 | 0 | 0 | 0 |
| 40 | MF |  | สราวุฒิ เสาวรส | 10 | 1 | 10 | 1 | 0 | 0 |
| 42 | MF |  | โมลาย ดูกูเร | 9 | 0 | 5+4 | 0 | 0 | 0 |
| 47 | MF |  | ทยาวัต น้อมระวี | 8 | 0 | 2+5 | 0 | 1 | 0 |
| 54 | MF |  | วิวัฒน์ สุขสบาย | 11 | 0 | 10+1 | 0 | 0 | 0 |
| 69 | MF |  | กีเดี้ยน ชุกุมาร์ เอ็นดูบูบา | 10 | 0 | 8+2 | 0 | 0 | 0 |
| 99 | MF |  | จำนงค์ ปิดจะยัง | 1 | 0 | 0 | 0 | 1 | 0 |
กองหน้า
| 9 | FW |  | สหปวร พิมเสนพะเนาว์ | 12 | 4 | 1+10 | 4 | 1 | 0 |
| 10 | FW |  | ฮัมเซฮ์ ซอรี | 3 | 0 | 2+1 | 0 | 0 | 0 |
| 27 | FW |  | สุภาพ เมืองจันทร์ | 25 | 18 | 24 | 18 | 1 | 0 |
| 28 | FW |  | เฉลิมชัย พันธ์แก่น | 3 | 0 | 1+2 | 0 | 0 | 0 |
| 44 | FW |  | วิชิต กองสินแก้ว | 20 | 4 | 15+4 | 4 | 0+1 | 0 |
| 95 | FW |  | อานนท์ ทองปัญญา | 21 | 6 | 8+12 | 6 | 0+1 | 0 |
สถิติการลงสนามและการทำประตูของผู้เล่น ในฤดูกาล 2565–2566 > อันดับการทำประตูของผู้เล่น

| อันดับ | หมายเลข | ตำแหน่ง | สัญชาติ | ชื่อ | ไทยลีก 3 | ไทยลีกคัพ | รวม |
| --- | --- | --- | --- | --- | --- | --- | --- |
| 1 | 27 | FW |  | สุภาพ เมืองจันทร์ | 18 | 0 | 18 |
| 2 | 95 | FW |  | อานนท์ ทองปัญญา | 6 | 0 | 6 |
| 3 | 7 | FW |  | ณัฐพล ยงสกุล | 5 | 0 | 5 |
| 4 | 9 | FW |  | สหปวร พิมเสนพะเนาว์ | 4 | 0 | 4 |
| 4 | 16 | MF |  | ธนกฤต นรมาศ | 4 | 0 | 4 |
| 4 | 22 | MF |  | สมยศ พงษ์สุวรรณ | 4 | 0 | 4 |
| 4 | 44 | FW |  | วิชิต กองสินแก้ว | 4 | 0 | 4 |
| 8 | 8 | MF |  | ณัฐชนน ยงสกุล | 3 | 0 | 3 |
| 9 | 19 | DF |  | อภิสิทธิ์ นุสนสาลา | 2 | 0 | 2 |

นับถึง 18 มีนาคม 2566
ความไวต่ออักษรใหญ่เล็ก

ความไวต่ออักษรใหญ่เล็ก (อังกฤษ: case sensitivity) หมายถึงภาวะที่คำคำหนึ่งที่มีความหมายแตกต่างกันเนื่องจากการใช้อักษรตัวใหญ่และอักษรตัวเล็กต่างกัน คำที่เขียนด้วยอักษรตัวใหญ่ไม่จำเป็นต้องมีความหมายเหมือนกับที่เขียนด้วยอักษรตัวเล็กเสมอไป ตัวอย่างเช่น Bill คือชื่อแรกของอดีตประธานาธิบดี บิล คลินตัน ในขณะที่ bill อาจหมายถึงร่างกฎหมายที่เสนอสภา (เป็นตัวอย่างความหมายหนึ่ง) หรืออย่างเช่น Polish หมายถึงชาวโปแลนด์หรือที่เกี่ยวกับประเทศโปแลนด์ ในขณะที่ polish แปลว่าขัดเงา เป็นต้น
เชิงอรรถ

↑  เทียบเคียงจาก "case sensitive" ซึ่งราชบัณฑิตยสถาน บัญญัติว่า "ไวต่ออักษรใหญ่เล็ก"
เลสลี บิบบ์

| Leslie Bibb |
| --- | --- |
Bibb at the 2011 Tribeca Film Festival premiere of A Good Old Fashioned Orgy
เกิด: Leslie Louise Bibb  (1974-11-17) พฤศจิกายน 17, 1974 (50 ปี) Bismarck, North Dakota, U.S.
สัญชาติ: American
การศึกษา: Saint Gertrude High School
อาชีพ: Actress, photomodel
ปีปฏิบัติงาน: 1996–present
คู่สมรส: Rob Born (สมรส 2003; หย่า 2004)
คู่รัก: Sam Rockwell (2007–present)
เลสลี หลุยส์ บิบบ์ (อังกฤษ: Leslie Bibb; เกิด 17 พฤศจิกายน พ.ศ. 2517) เป็นนักแสดงและนางแบบชาวอเมริกัน บิบบ์เปลี่ยนเป็นนักแสดงภาพยนตร์และโทรทัศน์ในช่วงปลายทศวรรษที่ 1990 โดยปรากฏตัวครั้งแรกทางโทรทัศน์ในปี พ.ศ. 2539 
กับบทบาทรองในซีรีส์ทางโทรทัศน์หลายเรื่อง ขณะที่ปรากฏตัวครั้งแรกในภาพยนตร์ในปี ค.ศ. 1997 โดยมีบทบาทเล็กน้อยใน Private Parts เธอได้รับบทบาทเป็นครั้งแรกในรายการทีวีเรื่อง The Big Easy (1997) ก่อนที่เธอจะรับบทเป็น Brooke McQueen ในซีรีส์ดราม่าของ WB Network เรื่อง Popular ทำให้เธอได้รับความสนใจจากผู้ชมในวงกว้าง เธอได้รับรางวัล Teen Choice Award สำหรับนักแสดงหญิงยอดนิยมทางโทรทัศน์สำหรับบทบาทนี้ เธอยังเคยปรากฏตัวในจักรวาลภาพยนตร์มาร์เวล ในบท Christine Everhart ในภาพยนตร์เรื่อง Iron Man และ Iron Man 2 โดยมีตัวละครปรากฏตัวอีกครั้งในแคมเปญการตลาดแบบไวรัลหลายรายการในฐานะพิธีกรของ WHIH Newsfront
สำราญ ศรีแปงวงค์

| สำราญ ศรีแปงวงค์ป> ช., ป.ม. |
| --- | --- |

สมาชิกสภาผู้แทนราษฎรจังหวัดกำแพงเพชร
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 14 มิถุนายน พ.ศ. 2500 (67 ปี) อำเภอคลองลาน   จังหวัดกำแพงเพชร
พรรคการเมือง: ประชาธิปัตย์ (2548–ปัจจุบัน)
คู่สมรส: วรรณา ศรีแปงวงค์

สำราญ ศรีแปงวงค์ (เกิด 14 มิถุนายน พ.ศ. 2500) เป็นนายกองค์การบริหารส่วนตำบลคลองน้ำไหล อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ และอดีตสมาชิกสภาองค์การบริหารส่วนจังหวัดกำแพงเพชร 3 สมัย
ประวัติ

สำราญ เกิดเมื่อวันที่ 14 มิถุนายน พ.ศ. 2500 เป็นบุตรของนายสม นางคำป้อ ศรีแปงวงศ์ มีพี่น้อง 5 คน ด้านครอบครัวสมรสกับนางวรรณา มีบุตร 2 คน
สำเร็จการศึกษาศิลปศาสตรบัณฑิต สาขาพัฒนาชุมชน จากมหาวิทยาลัยราชภัฏกำแพงเพชร
งานการเมือง

อดีตเป็นสมาชิกสภาจังหวัด 3 สมัย ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล และนายสุขวิชชาญ มุสิกุล ในการเลือกตั้งครั้งถัดมาปี พ.ศ. 2554 พ่ายให้กับนายอนันต์ ผลอำนวย จากพรรคเพื่อไทย
เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

สำราญ ศรีแปงวงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายสำราญ ศรีแปงวงค์ เก็บถาวร 2016-03-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสำราญ ศรีแปงวงค์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสำราญ ศรีแปงวงค์), ศูนย์ข้อมูลนักการเมืองไทย
ปัญญา ศรีปัญญา

| ปัญญา ศรีปัญญาม> ว.ม., ป.ช..ข้อมูลส่วนบุคคล |
| --- | --- |
เกิด: 9 ธันวาคม พ.ศ. 2496 (71 ปี) อำเภอน้ำพอง จังหวัดขอนแก่น ประเทศไทย
พรรคการเมือง: กิจสังคม (2531–2534)   ชาติพัฒนา (2535–2538, 2543–2547)    นำไทย (2538–2539)   ความหวังใหม่ (2539–2543)   มหาชน (2547–2550)   พลังประชาชน (2550–2551)   ภูมิใจไทย (2551–2557)   พลังประชารัฐ (2561–ปัจจุบัน)

ปัญญา ศรีปัญญา (เกิด 9 ธันวาคม พ.ศ. 2496) อดีตสมาชิกสภาผู้แทนราษฎรจังหวัดขอนแก่น
ประวัติ

ปัญญา เกิดเมื่อวันที่ 9 ธันวาคม พ.ศ. 2496 ที่อำเภอน้ำพอง จังหวัดขอนแก่น เป็นบุตรนายปรีชา นางเพ็ญศรี ศรีปัญญา
สำเร็จการศึกษาระดับปริญญาตรี นิติศาสตรบัณฑิต คณะนิติศาสตร์ จากมหาวิทยาลัยรามคำแหง
การทำงาน

ปัญญา ศรีปัญญา มีอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดขอนแก่น ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคนำไทย ของนายอำนวย วีรวรรณ ส.ส.ขอนแก่น ต่อมาในปี พ.ศ. 2539 เขาสอบตก โดยเสียที่นั่งให้กับผู้สมัครจากพรรคกิจสังคม ทั้ง 3 ที่นั่ง รวมถึงในปี พ.ศ. 2544 และ พ.ศ. 2548 อีกด้วย
ปัญญา ศรีปัญญา ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาเมื่อมีการยุบพรรคตามคำวินิจฉัยของศาลรัฐธรรมนูญ เขาพร้อมกับสมาชิกในกลุ่มเพื่อนเนวิน ได้ย้ายไปสังกัดพรรคภูมิใจไทย แต่ในการเลือกตั้ง พ.ศ. 2554 เขาก็สอบตกอีกครั้งหนึ่ง 
ต่อมาได้ย้ายมาสังกัดพรรคพลังประชารัฐ
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อนันต์ ผลอำนวย

| อนันต์ ผลอำนวยม> ป.ช., ม.ว.ม. |
| --- | --- |
อนันต์ ในปี พ.ศ. 2567

สมาชิกสภาผู้แทนราษฎรจังหวัดกำแพงเพชร
อยู่ในวาระ
เริ่มดำรงตำแหน่ง  23 ธันวาคม พ.ศ. 2550 (17 ปี 71 วัน)
ก่อนหน้า: คนึง ไทยประสิทธิ์
 
ข้อมูลส่วนบุคคล
เกิด: 26 พฤษภาคม พ.ศ. 2495 (72 ปี) จังหวัดกำแพงเพชร ประเทศไทย
พรรคการเมือง: พลังประชาชน (2550–2551)  เพื่อไทย (2551–2561)   พลังประชารัฐ (2561–ปัจจุบัน)
คู่สมรส: สุพรรณี ผลอำนวย

อนันต์ ผลอำนวย (เกิด 26 พฤษภาคม พ.ศ. 2495) เป็นสมาชิกสภาผู้แทนราษฎรจังหวัดกำแพงเพชร เขต 3 ที่ปรึกษาฝ่ายสังคมเเละกรรมการบริหารพรรคพลังประชารัฐ อดีตประธานคณะกรรมาธิการกิจการสภาผู้แทนราษฎร และอดีตสมาชิกวุฒิสภาจังหวัดกำแพงเพชร
ประวัติ

อนันต์ ผลอำนวย เกิดเมื่อวันที่ 26 พฤษภาคม พ.ศ. 2495 เป็นบุตรของนายฝัด และนางเย็น ผลอำนวย มีน้องชาย 1 คน  สำเร็จการศึกษาระดับปริญญาตรี ศึกษาศาสตรบัณฑิต มหาวิทยาลัยสุโขทัยธรรมาธิราช และปริญญาโท ศึกษามหาบัณฑิต สาขาบริหารการศึกษา มหาวิทยาลัยนเรศวร
สมรสกับนางสุพรรณี ผลอำนวย (นามสกุลเดิม:สบายเมือง) บุตรสาวของนายสนั่น สบายเมือง อดีตสมาชิกสภาผู้แทนราษฎรจังหวัดกำแพงเพชร มีบุตรธิดา 3 คน
งานการเมือง

อดีตเป็นสมาชิกสภาร่างรัฐธรรมนูญ พ.ศ. 2540 และสมาชิกวุฒิสภา พ.ศ. 2543 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
ต่อมาได้ลงสมัครรับเลือกตั้ง และเป็น ส.ส.กำแพงเพชร ต่อเนื่องในปี 2554 สังกัดพรรคเพื่อไทย และปี 2562 สังกัดพรรคพลังประชารัฐ
นายอนันต์ ได้รับแต่งตั้งเป็นประธานคณะกรรมาธิการกิจการสภาผู้แทนราษฏร ในสภาผู้แทนราษฎรไทย ชุดที่ 25
งานการเมือง > สมาชิกวุฒิสภา

การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดกำแพงเพชร
งานการเมือง > สมาชิกสภาผู้แทนราษฎร

อนันต์ ผลอำนวย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกำแพงเพชร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกำแพงเพชร สังกัดพรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดกำแพงเพชร สังกัดพรรคพลังประชารัฐ
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

นายอนันต์ ผลอำนวย เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอนันต์ ผลอำนวย[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอนันต์ ผลอำนวย), ศูนย์ข้อมูลนักการเมืองไทย
ถวิล ฤกษ์หร่าย

| ถวิล ฤกษ์หร่ายม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดกำแพงเพชร
ดำรงตำแหน่ง 6 กุมภาพันธ์ พ.ศ. 2548 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: 22 มิถุนายน พ.ศ. 2482 (85 ปี) อำเภอเมืองกำแพงเพชร จังหวัดกำแพงเพชร
พรรคการเมือง: ชาติพัฒนา ไทยรักไทย
คู่สมรส: อารีย์ ฤกษ์หร่าย

ถวิล ฤกษ์หร่าย (เกิด 22 มิถุนายน พ.ศ. 2482) อดีตสมาชิกสภาผู้แทนราษฎรจังหวัดกำแพงเพชร 5 สมัย
ประวัติ

ถวิล เกิดเมื่อวันที่ 22 มิถุนายน พ.ศ. 2482 เป็นบุตรนายชื้น นางสำเภา ฤกษ์หร่าย ด้านครอบครัวสมรสกับนางอารีย์ มีบุตร 4 คน หนึ่งในนั้นคือปริญญา ฤกษ์หร่าย สส.กำแพงเพชร
สำเร็จการศึกษาระดับมัธยมศึกษา จากโรงเรียนนครสวรรค์ และปริญญาโทคณะรัฐศาสตร์ จากมหาวิทยาลัยรามคำแหง
งานการเมือง

ได้รับการเลือกตั้งเป็นสมาชิกสภาผู้แทนราษฎรจังหวัดกำแพงเพชรครั้งแรกในปี พ.ศ. 2529 และได้รับการเลือกตั้งอีกครั้งในปี พ.ศ. 2535 และพ.ศ. 2539 สังกัดพรรคชาติพัฒนา ต่อมา พ.ศ. 2544 ย้ายมาลงสมัครรับเลือกตั้งในนามพรรคไทยรักไทย และได้รับการเลือกตั้ง ต่อเนื่องมาจนถึง พ.ศ. 2549 จึงวางมือทางการเมือง และสนับสนุนให้บุตรชาย (ปริญญา ฤกษ์หร่าย) ดำเนินงานทางการเมืองสืบแทน
งานการเมือง > สมาชิกสภาผู้แทนราษฎร

ถวิล ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกำแพงเพชร สังกัดพรรคสหประชาธิปไตย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกำแพงเพชร สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกำแพงเพชร สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกำแพงเพชร สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกำแพงเพชร สังกัดพรรคไทยรักไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายถวิล ฤกษ์หร่าย[ลิงก์เสีย], เว็บไซต์รัฐสภาไทย
ประวัติผู้สมัคร ส.ส. (นายถวิล ฤกษ์หร่าย)[ลิงก์เสีย], กรมการปกครอง
ข้อมูลนักการเมืองไทย (นายถวิล ฤกษ์หร่าย), ศูนย์ข้อมูลนักการเมืองไทย